Babelscape/SREDFM huggingface dataset:
Μπανίν

Η Ουμμ-Ελ-Μπανίν Ασαντουλαέφ, περισσότερο γνωστή ως Μπανίν, (αζερικά: "Əsədullayeva Ümmülbanu (bəzi mənbələrdə Ümm-Əl-Banu) Mirzə qızı (Banin)", 18 Δεκεμβρίου 1905 - 23 Οκτωβρίου 1992) ήταν Γαλλίδα συγγραφέας, με αζερική καταγωγή. Γεννήθηκε στο Μπακού, το οποίο τότε ήταν μέρος της Ρωσικής Αυτοκρατορίας. Προπάππους της ήταν ο εκατομμυριούχος Μούσα Ναγκίεφ, ενώ ο πατέρας της ήταν ο Μίρζα Ασαντουλάγιεφ, ένας Αζέρος επιχειρηματίας και πολιτικός. Το 1923, μετακόμισε στη Γαλλία, λόγω της δουλειάς του πατέρας της, ο οποίος είχε διατελέσει και βουλευτής της Δημοκρατίας του Αζερμπαϊτζάν, μεταξύ του Δεκεμβρίου του 1918 και του Απριλίου του 1920.

Αργότερα μετακόμισε στην Κωνσταντινούπολη, για λίγο καιρό όμως. Εκεί, παράτησε τον σύζυγό της, με τον οποίον είχε παντρευτεί αναγκαστικά, σε ηλικία μόλις 15 ετών και κατευθύνθηκε ξανά στη γαλλική πρωτεύουσα. Χρόνια αργότερα, κι ενώ διέμενε στο Παρίσι, συναντήθηκε με πολλές λογοτεχνικές προσωπικότητες, όπως ο Νίκος Καζαντζάκης, ο Χενρί ντε Μοτερλά και ο Αντρέ Μαλρώ, συμβάλλοντας έτσι στο να παρακινηθεί και να ξεκινήσει την έκδοση βιβλίων. Η κατοπινή ζωή της Μπανίν, επικεντρώθηκε στην προώθηση της αζερικής ιστορίας και πολιτισμού στη Γαλλία και γενικότερα στην Ευρώπη. Οι φίλοι της και συγγραφείς, ο Γερμανός Ερνστ Γιούνγκερ και ο Ρώσος Ιβάν Μπούνιν, βλέπουν μέσα από τα βιβλία της μεταστροφή της στη Ρωμαιοκαθολική Εκκλησία.

Τα πιο γνωστά και σημαντικά της έργα πρέπει να θεωρύνται το "Jours caucasiens" (1946) και το "Jours parisiens" (1947). Άλλα γνωστά της έργα είναι, μεταξύ άλλων, το "Nami" (1942), το "J'ai choisi l'opium" (1959), το "Après" (1962), το "L'appel de la dernière chance" (1971) και το "Ce que Marie m’a raconté : le dit de la Servante Marie" (1991). Τα τελευταία της χρόνια, έγραψε πολλά άρθρα που αφορούσαν την κατάσταση στο Αζερμπαϊτζάν. Απεβίωσε σε ηλικία 86 ετών, το 1992, στο Παρίσι. Η γαλλική εφημερίδα "Le Figaro" έγραψε στην κηδεία της για αυτήν: «είναι ένα από εκείνα τα πρόσωπα του "La vie romanesque", που διασχίζουν έναν αιώνα, προσελκύοντας κάθε σημαντική μορφή της εποχής του».
Χονγκ Σιόου-τσιουέν

Ο Χονγκ Σιόου-τσιουέν ("洪秀全", 1 Ιανουαρίου 1814 – 1 Ιουνίου 1864) ήταν ο ηγέτης και πνευματικός αρχηγός της εξέγερσης των Ταϊπίνγκ που συγκλόνισε την αυτοκρατορική Κίνα της μαντζουριανής προέλευσης δυναστείας των Τσινγκ, αποτελώντας τον αιματηρότερο εμφύλιο πόλεμο στην ιστορία της ανθρωπότητας. Υπήρξε ιδρυτής του "Ουράνιου Βασιλείου" των επαναστατών, το οποίο στην ακμή του ήλεγχε μεγάλες εκτάσεις της νότιας κυρίως Κίνας.
Λούκας Χάσσελ

Ο Λούκας Χάσσελ (φλαμανδικά: Lucas Gassel, 1480 – 1568 ή 1569) ήταν Φλαμανδός ζωγράφος της Αναγέννησης.
Ναγκαϊμπάκοι

Οι Ναγκαϊμπάκοι (πληθυντικός: Nağaybäklär, πληθυντικός στα ) είναι μια εθνοτική ομάδα στη Ρωσία. Είναι χριστιανοί απόγονοι των Τατάρων του Βόλγα (διαφορετικοί από τους Κερασέν, μια άλλη Ταταρική χριστιανική ομάδα), και πρώην Κοζάκοι. Η πλειοψηφία των Ναγκαϊμπάκων ζουν στις επαρχίες Ναγκαϋμπάκσκι και Τσεμπαρκούλσκι της περιφέρειας Τσελιάμπινσκ. Μιλούν μια υποδιάλεκτο της μέσης διαλέκτου της ταταρικής γλώσσας. Οι Ρώσοι και οι Τάταροι ιστορικοί συνήθως αντιμετωπίζουν τους Ναγκαϊμπάκους ως αναπόσπαστο τμήμα των Τατάρων του Βόλγα. Μια μειοψηφία τους θεωρεί ξεχωριστή εθνικότητα από μόνη της. Κατά τη διάρκεια των απογραφών του 1989 και του 2002, 11.200 και 9.600 άτομα αντίστοιχα αυτοαναγνωρίζονταν ως Ναγκαϊμπάκοι.
Αμπουλχασάν Μπανί-Σαντρ

Ο Σεγιέντ Αμπουλχασάν Μπανί-Σαντρ (سید ابوالحسن بنی‌صدر), που γεννήθηκε στις 22 Μαρτίου 1933, είναι Ιρανός πολιτικός και οικονομολόγος. Υπήρξε ο πρώτος Πρόεδρος του Ιράν μετά την Ιρανική Επανάσταση το 1979 και παρέμεινε σε αυτή τη θέση ενάμιση περίπου έτος, από τις 4 Φεβρουαρίου 1980 μέχρι τις 20 Ιουνίου 1981. Προηγουμένως είχε διατελέσει Υπουργός Εξωτερικών στη μεταβατική κυβέρνηση της χώρας. Πέρασε μεγάλο μέρος της ζωής του στη Γαλλία, όπου και ζει σήμερα.
Γιαν Κορνέλις Φερμάιγεν

Ο Γιαν Κορνέλις Φερμάιγεν (φλαμανδικά: Jan Cornelisz Vermeyen, αποκαλούμενος επίσης και "Jan Mayo" και "Barbalonga" (=μακριά γενειάδα), περ. 1504 – 1559) ήταν Φλαμανδός ζωγράφος της βορειοευρωπαϊκής Αναγέννησης.
Επαρχία Λαλμονιρχάτ

μικρογραφία|Θέση της επαρχίας στο Μπανγκλαντές
Η Επαρχία Λαλμονιρχάτ (βεγγαλικά: লালমনিরহাট জেলা, "Lalmonirhat Jela", επίσης "Lalmonirhat Zila") είναι μια επαρχία που βρίσκεται στο βόρειο Μπαγκλαντές. Αποτελεί μέρος της Διαίρεσης Ρανγκπούρ. Το Λαλμονιρχάτ περιλαμβάνει πέντε ουπαζίλα (υποεπαρχίες): Πάτγκραμ, Χατιμπάντα, Αντιτμάρι, Καλιγκάντζ και Λαλμονιρχάτ Σαντάρ. Η μικρότερη είναι η Αντιτμάρι και η μεγαλύτερη είναι η Χατιμπάντα. Το Λαλμονιρχάτ αποτελούσε μέρος του τομέα 6 κατά τη διάρκεια του απελευθερωτικού πολέμου. Οι κυριότεροι ποταμοί είναι οι Τίστα, Ντάρλα και Ροτνάι.
Κρίστιαν φον Έρενφελς

Ο Κρίστιαν φον Έρενφελς (πλήρες όνομα "Maria Christian Julius Leopold freiherr von Ehrenfels", 20 Ιουνίου 1859 – 8 Σεπτεμβρίου 1932) ήταν Αυστριακός φιλόσοφος και συγγραφέας με ευγενή καταγωγή, εν μέρει εβραϊκή. Είναι γνωστός ως ένας από τους θεμελιωτές και προδρόμους της ψυχολογίας Gestalt.

Γεννήθηκε στο Ροντάουν, κοντά στη Βιέννη, και μεγάλωσε στον πύργο του πατέρα του στο Λιχτενάου ιμ Βαλντφίρτελ της Κάτω Αυστρίας. Σπούδασε αρχικώς στη Σχολή Φυσικών Πόρων και Βιοεπιστημών (Hochschule für Bodenkultur) στη Βιέννη και μετά φιλοσοφία στο Πανεπιστήμιο της Βιέννης. Εκεί ήταν μαθητής των Φραντς Μπρεντάνο και Αλέξιους Μάινονγκ, ακολουθώντας τον δεύτερο στη μετεγγραφή του στο Πανεπιστήμιο του Γκρατς το 1885. Η διδακτορική διατριβή του είχε τίτλο "Größenrelationen und Zahlen. Eine psychologische Studie" («Σχέσεις του μεγέθους και των αριθμών: Μια ψυχολογική μελέτη»). Πήρε την υφηγεσία το 1888 στη Βιέννη με τη διατριβή "Über Fühlen und Wollen" («Επί του αισθήματος και της θελήσεως»). Από το 1896 ως το 1929 ο Έρενφελς ήταν καθηγητής της φιλοσοφίας στο Πανεπιστήμιο του Καρόλου στην Πράγα. Εκεί ενδιαφέρον για τις διαλέξεις του έδειξαν, μεταξύ άλλων, και τρεις φίλοι, οι Μαξ Μπροντ, Φραντς Κάφκα και Φέλιξ Βελτς.
Ντιν Αλφάντζ

Ο Ντιν Αλφάντζ, γεννημένος ως Κωνσταντίνος Αλφαντζής ("Dean Alfange", 2 Δεκεμβρίου 1897 ή 1899 – 24 Οκτωβρίου 1989) ήταν 
Κωνσταντινουπολίτης Αμερικανός πολιτικός που ήταν υποψήφιος για διάφορα αξιώματα και εκλεγμένος με διαφορετικά πολιτικά κόμματα, όπως το Δημοκρατικό, το Ρεπουμπλικανικό, το Αμερικανικό Εργατικό Κόμμα και το Φιλελεύθερο Κόμμα της Νέας Υόρκης (του οποίου υπήρξε ιδρυτικό μέλος). Συμμετείχε για πολλές δεκαετίες σε ελληνοαμερικανικές οργανώσεις, καθώς και σε σιωνιστικούς κύκλους.

Υπήρξε επίσης δικηγόρος και συγγραφέας — ένας εξέχων φιλελεύθερος και νομικός σχολιαστής, υπερασπιστής του δικαστικού ακτιβισμού και της δυναμικής ερμηνείας των διατάξεων του Συντάγματος. Τον θυμούνται ακόμα για ένα σύντομο κείμενό του με τίτλο "An American's Creed" (= «Το πιστεύω ενός Αμερικανού») ή, εναλλακτικά, "My Creed" (= «Το πιστεύω μου»), στο οποίο υπερασπίζεται τις ιδέες της ελευθερίας και του να βασίζεται κάποιος στις δικές του δυνάμεις.
Επαρχία Παντσαγκάρ

μικρογραφία|Χάρτης της επαρχίας
Η Επαρχία Παντσαγκάρ (βεγγαλικά: পঞ্চগড় জেলা) είναι επαρχία στο βόρειο Μπαγκλαντές, στην διοίκηση Ρανγκπούρ. Υφίσταται από το 1984. Το διοικητικό κέντρο είναι το Παντσαγκάρ. Η έκταση της επαρχίας είναι 1.405 τ.χλμ.. Σύμφωνα με την απογραφή του 2001 ο πληθυσμός της επαρχίας ήταν 829.374 άτομα. Το επίπεδο αλφαβητισμού ενηλίκων ήταν 30.6 %, σημαντικά κατώτερος από το μέσο όρο από το Μπαγκλαντές (43,1 %). Οι Μουσουλμάνοι αποτελούν το 81.79% του πληθυσμού ενώ οι Ινδουιστές το 17.64 %.
Πάολο Κονιέττι

Ο Πάολο Κονιέττι (, Μιλάνο 27 Ιανουαρίου 1978 - ) είναι Ιταλός συγγραφέας. Κέρδισε το λογοτεχνικό βραβείο Strega 2017.
Μιχάλης Γιωργάλλας

Ο Μιχάλης Γιωργάλλας είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με την Αλληλεγγύη.
Σιμόνα Χάλεπ

Η Σιμόνα Χάλεπ (ρουμανικά: "Simona Halep", προφορά: siˈmona haˈlep, 27 Σεπτεμβρίου 1991) είναι Ρουμάνα επαγγελματίας τενίστρια. Είναι η τρέχουσα νούμερο 2 τενίστρια της Ένωσης Αντισφαίρισης Γυναικών (WTA). Μεταξύ τον Οκτώβριο του 2017 και τον Ιανουάριο του 2018 κατείχε ξανά αυτή τη θέση, δηλαδή για 16 εβδομάδες. Περί το 2012, άρχισε να γίνεται γνωστή παγκοσμίως, όταν μπήκε μέσα στην 50άδα των καλύτερων τενιστριών. Τον Αύγουστο του 2013, μπήκε μέσα στην 20άδα και τον Ιανουάριο του 2014, μπήκε και στη 10άδα. Τους πρώτους της έξι WTA τίτλους του κατέκτησε την ίδια χρονιά, δηλαδή το 2013. Η τελευταία αθλήτρια που το κατάφερε αυτό ήταν η Στέφι Γκραφ, το 1986, η οποία όμως είχε πάρει 7 τίτλους. Εκείνη τη χρονιά ονομάστηκε η Πιο Βελτιωμένη Αθλήτρια από το WTA, ενώ το ίδιο την έκρινε και το ESPN.

Το 2014, έφτασε για πρώτη φορά στην καριέρα της στο τελικό του Grand Slam, στη Γαλλία, όμως ηττήθηκε από τη Μαρία Σαράποβα. Την ίδια χρονιά έφτασε και στον τελικό του WTA, χάνοντας όμως από την Σερένα Γουίλιαμς. Η επόμενη χρονιά συνεχίστηκε κι αυτή με επιτυχίες για τη Χάλεπ. Κατακτώντας 3 τίτλους (συμπεριλαμβανομένου και 2 Premier Mandatory) εκείνη τη σεζόν. Το 2017, αγωνίστηκε ξανά σε τελικό του Grand Slam, στη Γαλλία, χάνοντας αυτή τη φορά από την Γέλενα Οσταπένκο.
Γεώργιος Τσατσάς

Ο Γεώργιος Τσατσάς (1912 - 1987) ήταν Έλληνας καθηγητής Φαρμακευτικής Χημείας και μέλος της Ακαδημίας Αθηνών.
Άμπραχαμ Ματτάις

Ο Άμπραχαμ Ματτάις (φλαμανδικά: "Abraham Matthijs" ή "Abraham Matthys", Αμβέρσα, 1581 - Αμβέρσα, 2 Σεπτεμβρίου 1649) ήταν Φλαμανδός ζωγράφος και συλλέκτης έργων τέχνης, ο οποίος δραστηριοποιήθηκε στην Αμβέρσα και στην Ιταλία. Είναι γνωστός για τις θρησκευτικές του συνθέσεις, τις θαλασσογραφίες και τις προσωπογραφίες του.

thumb|250px|"Ο θάνατος της Μαρίας"
Ρολάνδος Κατσιαούνης

Ο Ρολάνδος Κατσιαούνης (4 Φεβρουαρίου 1954 – 30 Ιουνίου 2014) ήταν Ελληνοκύπριος ιστορικός και επί σειρά ετών στέλεχος του ΑΚΕΛ. Γεννήθηκε στην Αμμόχωστο και σπούδασε στη Μεγάλη Βρετανία, όπου ολοκλήρωσε το διδακτορικό του στο King’s College του Λονδίνου. Υπήρξε μέλος του μέλους του Επιστημονικού Συμβουλίου του Ινστιτούτου Ερευνών Προμηθέας.
Ραμόν Τσάο

Ο Ραμόν Λουίς Τσάο Ρέγο (Ramón Luís Chao Rego, 21 Ιουλίου 1935 – 20 Μαΐου 2018) ήταν Ισπανός δημοσιογράφος και συγγραφέας. Κέρδισε το πρώτο βραβείο στο πιάνο το 1955. Την ίδια χρονιά μετακόμισε στο Παρίσι για να σπουδάσει μουσική με την Νάντια Μπουλανζέ και τον Λαζάρ Λεβί. Το 1960 ξεκίνησε την συνεργασία του με την Υπηρεσία Ιβηρικών Γλωσσών του RTF. Έγινε επικεφαλής αυτής της υπηρεσίας δέκα χρόνια αργότερα. Την ίδια περίοδο συνεργάστηκε με την ισπανική εβδομαδιαία εφημερίδα "Triunfo", την μηνιαία εφημερίδα "Le Monde Diplomatique" και τις ημερήσιες εφημερίδες "Le Monde" και "La Voz de Galicia".

Ο Ραμόν Τσάο έλαβε τον τίτλο του "ιππότη της Τάξης των Γραμμάτων και Τεχνών (chevalier de l'Ordre des Arts et des Lettres" το 1991 και τον τίτλο του "officier" το 2004. Το 2003 η ισπανική κυβέρνηση τον βράβευσε με το Orden del Mérito Civil. Το 1997 κέρδισε το βραβείο Premio Galicia de la Comunicación. Το 2001 έλαβε το βραβείο Liberpress για την συνοχή του απέναντι στον άνθρωπο και την αλληλεγγύη του στο πεδίο της δημοσιογραφίας : “pela seva coherència humana y solidaritat periodística”.

Ήταν ο πατέρας του δημοσιογράφου του ραδιοφώνου Αντουάν Τσάο και του μουσικού και τραγουδιστή Μάνου Τσάο - και οι δυο μέλη του συγκροτήματος Mano Negra του οποίου η περιπέτεια στην Κολομβία περιγράφηκε στο βιβλίο του Ραμόν Τσάο "Mano Negra en Colombia: Un tren de hielo y fuego".
Μανώλης Γιαλουράκης

Ο Μανώλης Γιαλουράκης (1921–1987) ήταν Έλληνας συγγραφέας, δημοσιογράφος και κριτικός.
Γιόνας Ρένκσε

μικρογραφία
Ο Γιόνας Ρένκσε (Jonas Renkse) είναι Σουηδικής καταγωγής οργανοπαίκτης, τραγουδιστής, συνθέτης και στιχουργός. Έχει υπάρξει συνιδρυτής στις μπάντες Katatonia , October TIdes (έχει αποχωρήσει) και Bloodbath. Στους Katatonia και στους October Tides ήταν για χρόνια ντράμερ και τραγουδιστής, μέχρι που αποφάσισε να αφοσιωθεί αποκλειστικά στο δεύτερο, ενώ στους Bloodbath είναι μπασίστας και κάνει και τι δεύτερες φωνές.
Μποναβεντούρα Πέιτερς Ι

Ο Μποναβεντούρα Πέιτερς Ι ή Μποναβεντούρα Πέιτερς ο πρεσβύτερος (φλαμανδικά: Bonaventura Peeters (I), 23 Ιουλίου 1614 - 25 Ιουλίου 1652) ήταν Φλαμανδός ζωγράφος, σχεδιαστής και χαράκτης. Έγινε ένας από τους κορυφαίους θαλασσογράφους των Κάτω Χωρών κατά το πρώτο ήμισυ του 17ου αιώνα, απεικονίζοντας ναυμαχίες, θύελλες στη θάλασσα, ναυάγια πλοίων και απόψεις πλοίων σε λιμάνια και ποταμούς.
Κατετίνιο

Το Κατετίνιο (Catetinho) είναι προεδρική κατοικία στην πόλη Μπραζίλια και πρώτη επίσημη κατοικία του προέδρου Ζουσελίνου Κουμπίτσεκ.

Η ονομασία "Catetinho" προέρχεται από την τότε επίσημη κατοικία του Προέδρου, το Ανάκτορο Κατέτε (Palácio do Catete) στο Ρίο ντε Τζανέιρο. Το Κατετίνιο είναι δημιουργία του Βραζιλιάνου αρχιτέκτονα Όσκαρ Νίεμαϊερ (Oscar Niemeyer) και χτίστηκε σε μόλις 10 ημέρες, τον Νοέμβριο του 1956. Πρόκειται για απλό κτίριο από ξύλο, γνωστό και με την επωνυμία "Tábuas Palace". Είναι σχεδιασμένο χωρίς ανέσεις ή επίσημα διακριτικά γνωρίσματα, έτσι ώστε ο Πρόεδρος να μη διακρίνεται από τους εργάτες, οι οποίοι τότε ζούσαν σε παραπήγματα και σκηνές. 

Σήμερα η Κατετίνιο έχει μετατραπεί σε μουσείο, το οποίο επισκέπτονται χιλιάδες τουρίστες κάθε χρόνο.
Ernest Airlines

Η Ernest Airlines είναι μια ιταλική αεροπορική εταιρεία με έδρα το Μιλάνο. είναι μια χαμηλού κόστους αεροπορική εταιρία που εξυπηρετεί την ιταλική, αλβανική και ουκρανική αγορά.
Αλέξης Κύρου

Ο Αλέξης Κύρου (1901 - 1969) ήταν Έλληνας διπλωμάτης.
Μαργαρίτα Σαξ Κόμπουργκ Γκότα

Η Μαργαρίτα Σαξ Κόμπουργκ Γκότα ("Margarita Sachsen-Coburg-Gotha", γεννημένη ως Μαργαρίτα Γκόμεθ-Αθέμπο ι Θεχουέλα "Margarita Gómez-Acebo y Cejuela", 6 Ιανουαρίου 1935 -) είναι η σύζυγος του πρώην τσάρου της Βουλγαρίας Συμεών Β΄.
Αμίνα Χανούμ Συρτλάνοφ

H Αμίνα Χανούμ Συρτλάνοφ ή Συρτλάνοβα (ρωσικά: "Амина Махмудовна Сыртланова", 18 Ιουνίου 1884 - μετά το 1939) ήταν Ρωσίδα με Γαλλική υπηκοότητα, δημόσια προσωπικότητα, αδελφή του ελέους, θεοσοφίστρια και μασόνος. Γεννήθηκε στην Ούφα της Ρωσικής Αυτοκρατορίας και ήταν κόρη του Στρατηγού Μαχμούντ Μαγκομέντοβιτς Σικάλιγιεφ και της γαιοκτήμονα Μαγκιπάρβας Σεϊκαλίγιεβα. Γενικότερα, καταγόταν από σημαίνουσα οικογένεια. Περί το 1912, ξεκίνησε να ασχολείται με τη δημόσια ζωή, όταν ο σύζυγός της που ήταν μέλος της 3ης Ρωσικής Δούμας, βρήκε τραγικό θάνατο, με την Αμίνα να παίρνει τη θέση του. Υπήρξε πρόεδρος της Μουσουλμανικής Εκπαιδευτικής Κοινότητας της Αγίας Πετρούπολης, έχοντας έτσι μεγάλη επιρροή στην μουσουλμανική κοινότητα της περιοχής, όπως επίσης και στην Ούφα.

Κατά την έναρξη του Πρώτου Παγκοσμίου Πολέμου, έγινε μέλος της Κεντρικής Επιτροπής των Ρωσικών Μουσουλμανικών οργανώσεων και μέσα από φιλανθρωπίες υποστήριζε τα ρωσικά στρατεύματα. Το καλοκαίρι του 1916, πήγε ως προϊσταμένη στο νοσοκομειακό τρένο των Ρώσων Μουσουλμάνων, στο μέτωπο. Μετά το 1917 μετακόμισε στη Γαλλία και εγκαταστάθηκε στο Παρίσι. Μεταξύ το 1921 και το 1929, ήταν μέλος του Διεθνή Μασονικού Τάγματος «Ανθρώπινα Δικαιώματα», που ασχολιόταν με τα δικαιώματα των πολιτών. Ενώ το 1929, έγινε διευθύντρια του ρωσώφωνου οικήματος "Aurora", όπου παρέμεινε έως και το 1939. Μεταξύ το 1926 και το 1939, πραγματοποιούσε αναφορές σε γαλλικές και ρωσικές Θεοσοφικές Κοινότητες. Ενώ μεταξύ το 1933 και το 1935, υπήρξε μέλος της Ένωσης Ρώσων Καλογριών. 

Επίσης, εξίσωνε τον Θεοσοφισμό με τον Τεκτονισμό. Κατά την περίοδο της ναζιστικής εισβολής στη Γαλλία και την κατοχή της, όλοι οι μασονικοί οίκοι έκλεισαν και έκτοτε η ζωή της είναι άγνωστη. Υπήρξε παντρεμένη με τον Αλί-Οσκάρ, ο οποίος ήταν μέλος της 3ης Ρωσικής Δούμας και δικηγόρος, του οποίου γνωστές δίκες ήταν η του Ζινόβι Ροζεστβεντσκι, του Νικολάι Νεμπογκάτοφ και του Ανατόλι Στέσελ, οι οποίοι ήταν όλοι κατηγορούμενοι για την ήττα στον Ιαπωνικό-Ρωσικό πόλεμου του 1904-05. Το οίκημα στο οποίο ήταν διευθύντρια δεν έγινε αναγνωρισμένο από το Μασονικό Τάγμα.
J. L. Schellenberg

O J. L. Schellenberg (1959) είναι Καναδός φιλόσοφος, περισσότερο γνωστός για την εργασία του σχετικά με τη φιλοσοφία της θρησκείας. Πήρε διδακτορικό από το πανεπιστήμιο της Οξφόρδης και είναι καθηγητής φιλοσοφίας στο Mount Saint Vincent Universityκαι στο Dalhousie University.

Ο Schellenberg’s είναι γνωστός για την ανάπτυξη του επιχειρήματος από τη θεϊκή απόκρυψη, το οποίο είχε σημαντική επίδραση. Αργότερα κατέληξε σε ένα είδος θρησκείας, τη «σκεπτικιστική θρησκεία» η οποία είναι συμβατή με τον αθεϊσμό. Το 2013, το ακαδημαϊκό περιοδικό του Cambridge University Press, "Religious Studies" έκδωσε ένα ειδικό άρθρο αφιερωμένο στο έργο του Schellenberg για τη φιλοσοφία της θρησκείας.
Κωστής Ευσταθίου

Ο Κωστής Ευσταθίου είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με το Κίνημα Σοσιαλδημοκρατών-Ε.Δ.Ε.Κ.. Διετέλεσε επίσης Δήμαρχος Λατσιών.
Γεράσιμος Πιτσαμάνος

Ο Γεράσιμος Πιτσαμάνος (1787-1825) ήταν αρχιτέκτονας και ζωγράφος.
Ολυμπιακό Πάρκο Λονδίνου

right|thumb|250px

Το Ολυμπιακό Πάρκο Λονδίνου (Olympic Park, London) είναι το μεγαλύτερο συγκρότημα αθλητικών εγκαταστάσεων του Ηνωμένου Βασιλείου. Απλώνεται σε μία έκταση 2,5 τ.χλμ. στο Στράτφορντ, στο ανατολικό τμήμα της Μείζονος Περιοχής Λονδίνου, και περιλαμβάνει - μεταξύ άλλων - το Ολυμπιακό Στάδιο της πόλης. Επισήμως ονομάζεται "Ολυμπιακό Πάρκο της Βασίλισσας Ελισάβετ" προς τιμήν του «αδαμάντινου ιωβηλαίου» (60 χρόνια στο θρόνο) της Ελισάβετ Β΄, το οποίο συνέπεσε με την έναρξη της λειτουργίας του το 2012.

Η ανέγερση του Πάρκου ξεκίνησε το 2007, εν όψει των Θερινών Ολυμπιακών και των Παραολυμπιακών Αγώνων του 2012. Μετά την ολοκλήρωση των παραπάνω διοργανώσεων, κάποιες από τις εγκαταστάσεις συνέχισαν να χρησιμοποιούνται σε μόνιμη βάση, ενώ άλλες μπήκαν σε διαδικασία αποσυναρμολόγησης ή πώλησης σε ιδιώτες.
Στέλιος Σκλάβαινας

Ο Στέλιος Σκλάβαινας (Σίφνος 1907 - Καισαριανή 1 Μαΐου 1944) ήταν τυπογράφος, συνδικαλιστής, ηγετικό στέλεχος του ΚΚΕ, βουλευτής του Παλλαϊκού Μετώπου το 1932 και το 1936. Εκτελέστηκε από τους Γερμανούς την Πρωτομαγιά του 1944 στην Καισαριανή.
Αλέξανδρος Αθανασιάδης

Ο Αλέξανδρος Αθανασιάδης (1929 - 1 Μαρτίου 1988) ήταν Έλληνας βιομήχανος.
Μάλαγα ΚΦ

Η Μάλαγα ΚΦ (ισπανικά: "Málaga CF", ) είναι ισπανική ποδοσφαιρική ομάδα που αγωνίζεται στη Σεγούντα Ντιβισιόν. Ιδρύθηκε το 1948 και εδρεύει στην πόλη Μάλαγα της Ανδαλουσίας. Διεξάγει τους εντός έδρας αγώνες της στο στάδιο Λα Ροσαλέδα χωρητικότητας 30.044 θεατών.

Η Μάλαγα θεωρείται γενικά ως ο διάδοχος της Κλουμπ Ντεπορτίβο Μάλαγα, μίας από τις πιο ιστορικές ομάδες της Ανδαλουσίας που διαλύθηκε το 1992. Η πρώην δεύτερη της ομάδα, "Κλουμπ Ατλέτικο Μαλαγένιο" έχοντας την ίδια βάση οπαδών, μετονομάστηκε το 1993 σε "Μάλαγα Κλουμπ δε Φούτμπολ". Ως εκ τούτου, μετά τις 20 σεζόν στην Λα Λίγκα, 29 στην Σεγούντα Ντιβιζιόν, και εννέα στην Τερθέρα Ντιβισιόν οπού έπαιξε η πρώην KN Μάλαγα, η σύγχρονη Μάλαγα ΚΦ έχει παίξει εννιά περιόδους στην Πριμέρα Ντιβιζιόν, τρεις στη Σεγούντα Ντιβιζιόν, τρεις στη Σεγούντα Ντιβιζιόν Β και ένα στην Τερθέρα Ντιβισιόν. Κέρδισε επίσης το Κύπελλο UEFA Intertoto το 2002 και προκρίθηκε την επόμενη σεζόν στο Κύπελλο ΟΥΕΦΑ, φτάνοντας μέχρι τα προημιτελικά.

Λόγω των οικονομικών προβλημάτων του συλλόγου, ο πρόεδρος Φερνάντο Σάνς βρήκε επενδύσεις στη Ντόχα του Κατάρ, ώστε να ξεκινήσει ένα φιλόδοξο σχέδιο, εισερχόμενος σε συζητήσεις με τον Σεΐχη Αμπντουλάχ Μπιν Νάσερ Αλ Θανί. Στις 11 Ιουνίου του 2010, μετά από εβδομάδες διαπραγματεύσεων, Ο Αλ Θανί έγινε ο νέος ιδιοκτήτης της οικονομικής οντότητας, ενώ έγινε πρόεδρος στις 28 Ιουλίου, στην συνάντηση των μελών.
Αθανάσιος Καραμάνης

Ο Αθανάσιος Καραμάνης (Κρηνίδα Σερρών, 10 Ιανουαρίου 1911 - Θεσσαλονίκη, 12 Αυγούστου 2012) ήταν Έλληνας ιεροψάλτης. Υπήρξε ένας από τους σημαντικότερους ψάλτες του 20ού αιώνα και Άρχων Πρωτοψάλτης του Οικουμενικού Πατριαρχείου.
Μονή Ροζινού

Η Ιερά Μονή Ροζινού (βουλγ: "Роженски манастир") είναι το μεγαλύτερο μοναστήρι και ένα από τα λίγα μεσαιωνικά μοναστήρια της Βουλγαρίας. Βρίσκεται στους πρόποδες του όρους Πίριν στη νοτιοδυτική Βουλγαρία σε απόσταση ενός χιλιομέτρου βορειοανατολικά του Μελενίκου κοντά στο χωριό Ροζινός (βουλγ: Рожен).
Δημήτριος Αγγελόπουλος

Ο Δημήτριος Αγγελόπουλος (Βλαχορράπτης Αρκαδίας, 1907 – 8 Απριλίου 1986) ήταν Έλληνας βιομήχανος και πρόεδρος της Χαλυβουργικής.
Πέτρος Σουγαράκης

Ο Πέτρος Σουγαράκης ήταν σημαντικός Έλληνας Μακεδονομάχος οπλαρχηγός από την Ήβενη ή Ήβαινα Μοριχόβου.
Όσκαρ Πιστόριους

200px|μικρογραφία|Ο Όσκαρ Πιστόριους στο Παγκόσμιο Πρωτάθλημα Στίβου της Νταεγού το 2011.
Ο Όσκαρ Λέοναρντ Καρλ Πιστόριους ("Oscar Leonard Carl Pistorius", 22 Νοεμβρίου 1986) είναι Νοτιοαφρικανός δρομέας γνωστός και ως «"Blade Runner"» και ως «ο γρηγορότερος άνθρωπος χωρίς πόδια». Κρίθηκε ένοχος και καταδικάστηκε σε φυλάκιση για τον φόνο της συντρόφου του.
Αλίκη Βίτσου-Επιτροπάκη

Η Αλίκη Βίτσου-Επιτροπάκη (γεννήθηκε στην Αθήνα, 1909, πέθανε 29 Αυγούστου 1987) ήταν λυρικοδραματική υψίφωνος. Διέθετε «ωραιότατη και γεμάτη έκφραση, παλμό και χρώμα φωνή λυρικοδραματικής σοπράνο». 
Σπούδασε μονωδία στο Ωδείο Αθηνών με τη Σμαράγδα Γεννάδη. Εμφανίσθηκε για πρώτη φορά τον Φεβρουάριο του 1926 στο "Θέατρο Διονύσια" με τον έργο "Ο κουρέας της Σεβίλλης" (Ροζίνα), υπό την διεύθυνση του Στεφάνου Βαλτετσιώτη, με συμπρωταγωνιστές τους Ιωάννη Αγγελόπουλο (Φίγκαρο) και Πέτρο Επιτροπάκη (Αλμαβίβα). Ακολούθησαν τα έργα "Λουτσία ντε Λαμερμούρ" και "Ριγκολέττο". 

Έλαβε μέρος στον πρώτο ελληνικό "Ottelo" (Δυσδαιμόνα) τον Απρίλιο ή Μάϊο του 1927 και σε έναν ακόμα "Ριγκολέττο" με τον Ι. Αγγελόπουλο, το ίδιο έτος, με το σωματείο Ελληνικόν Μελόδραμα υπό την διεύθυνση του Διονυσίου Λαυράγκα. Το 1927 έφυγε για σπουδές στην Ιταλία και μετά την επιστροφή της συνεργάσθηκε ξανά με το μελόδραμα.
Το 1930 πρωταγωνίστησε στην όπερα "Πρωτομάστορας" του Μανώλη Καλομοίρη στο "Θέατρο Ολύμπια" υπό την διεύθυνση του Δημήτρη Μητρόπουλου. Την θεατρική περίοδο 1931-32 συμμετείχε σε έναν ακόμα επιτυχημένο "Ριγκολέττο" με τον Ι. Αγγελόπουλο στον πρωταγωνιστικό ρόλο. Τον Νοέμβριο του ίδιου έτους διακρίθηκε στον "Κουρέα της Σεβίλλης" (Ροζίνα).

Αποσύρθηκε από την καλλιτεχνική δράση το 1935.
Σιττάκη

Η Σιττάκη ή Σίττα (αρχαία ελληνικά: Σιττάκη - Σίττα, αγγλικά: Sittace ή Sittake ή Sittakê, - Sitta ακκαδικά: Sattagū) ήταν αρχαία πόλη, πρωτεύουσα της αρχαίας Σιττακινής, στην Μεσοποταμία, στην Ασσυρία, στο νότιο άκρο της επαρχίας αυτής, στη διαδρομή μεταξύ της πόλης Αρτεμίτα και των Σούσων.
Κρατικό Πανεπιστήμιο Αεροναυπηγικής της Σιβηρίας

To Κρατικό Πανεπιστήμιο Αεροναυπηγικής της Σιβηρίας (ρωσ.:Сибирский государственный аэрокосмический университет), γνωστό και ως "Πανεπιστήμιο Ρεσέτνγιοφ" ή "SibSAU", είναι Πανεπιστήμιο στο Κρασνογιάρσκ της Σιβηρίας, στη Ρωσία.
Λάμπρος Ζαβός

Ο Λάμπρος Ζαβός (1791-1850) ήταν αρχιτέκτονας και πολιτικός μηχανικός.
Αμαντέους

Η κινηματογραφική ταινία Αμαντέους (Αγγλ. Amadeus) είναι δράμα εποχής, παραγωγής 1984 σε σκηνοθεσία Μίλος Φόρμαν. Το σενάριο της ταινίας, το οποίο έγραψε ο Πίτερ Σάφερ, είναι βασισμένο στο ομώνυμο θεατρικό του Σάφερ, που με τη σειρά του βασίστηκε στο θεατρικό έργο του Αλέξανδρου Πούσκιν "Μότσαρτ και Σαλιέρι".

Η ταινία προτάθηκε για 53 συνολικά βραβεία και κέρδισε 40, συμπεριλαμβανομένων και 8 Όσκαρ, μεταξύ των οποίων και Όσκαρ Καλύτερης Ταινίας. Το Αμερικανικό Ινστιτούτο Κινηματογράφου κατέταξε την ταινία στην 53η θέση στoν κατάλογο με τις 100 καλύτερες ταινίες όλων των εποχών.
Σκότωσα για την Τιμή μου

Σκότωσα για την Τιμή μου (αγγλικά: "Blackmail"), είναι ο τίτλος αγγλικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1929.
Ηρώ Κυριακάκη

Η Ηρώ Κυριακάκη (Πόρος, 1932) είναι Ελληνίδα ηθοποιός, που έγινε γνωστή στο ευρύ κοινό από την ερμηνεία της στο ρόλο της Κατερίνας στην ταινία "Τα κόκκινα φανάρια" του Αλέκου Γαλανού, στο πλάι του ηθοποιού Νότη Περγιάλη. Η φιγούρα της ήταν χαρακτηριστική.
Όσικατ

thumb|200px
Η Όσικατ είναι ράτσα γάτας. Εμφανίστηκε το 1964 στις ΗΠΑ.

Μολονότι η ονομασία της φαίνεται να υποδηλώνει ότι ανήκει στα υβρίδια της αγριόγατας, η Όσικατ είναι ένα πετυχημένο τυχαίο συμβάν που χρονολογείται σε μια εποχή που προηγήθηκε κατά πολύ της τάσης για υβριδοποίηση.

Η Βιρτζίνια Ντέιλι, εκτροφέας από το Μίσιγκαν των ΗΠΑ, διασταύρωσε μια γάτα Σιάμ με μια ράτσας Αβησσυνίας με την ελπίδα να δημιουργήσει μια γάτα Σιάμ με μαρκαριστές ραβδωτές αιχμές. Η πρώτη γενιά γατιών έμοιαζε με την Αβησσυνίας κι έτσι πραγματοποιήθηκε εκ νέου διασταύρωση ανάμεσα στις δυο προαναφερθέντες ράτσες. Τότε προέκυψε ο επιθυμητός τύπος. Ωστόσο, ανάμεσα στα γατάκια υπήρχε κι ένα πιτσιλιστό που η κόρη της Ντέιλι ονόμασε "Όσικατ" λόγω της ομοιότητάς του με τον Οσελότο. Η μικρή γάτα στειρώθηκε και πουλήθηκε ως κατοικίδιο. Όμως όταν επαναλήφθηκε το ζευγάρωμα προέκυψε άλλο ένα τέτοιο γατάκι που ονομάστηκε "Νταλάι Ταλούα" κι αποτέλεσε το πρώτο θηλυκό της σπάνιας ακόμα ράτσας.
Μοχάμετ Σαΐντ Φοφανά

Ο Μοχάμετ Σαΐντ Φοφανά (Mohamed Said Fofana , 1952-) είναι οικονομολόγος και πολιτικός, Πρωθυπουργός της Γουινέας από τις 24 Δεκεμβρίου 2010 ως τις 29 Δεκεμβρίου 2015. Διορίστηκε από τον πρόεδρο Αλφά Κοντέ το 2010. Υπήρξε διευθυντής οικονομικών ερευνών στο υπουργείο Εμπορίου.

Αν και άγνωστος στο ευρύ κοινό, πολλοί χαιρέτισαν το διορισμό του στην πρωθυπουργία, καθώς θεωρείται ότι έχει αναπτύξει πολύ καλές σχέσεις με άλλες χώρες λόγω της προηγούμενης θέσης του στο υπουργείο Εμπορίου.

Μετά την επανεκλογή του προέδρου Κοντέ τον Οκτώβριο, ο Φοφανά παραιτήθηκε από την πρωθυπουργία στις 23 Δεκεμβρίου 2015 και αντικαταστάθηκε τρεις ημέρες μετά από τον Μαμαντί Γιουλά.
Δήμητρα Παπίου

Η Δήμητρα Παπίου (1960) είναι Ελληνίδα τραγουδίστρια.
Ορτυγία

Η Ορτυγία (ιτ. "Ortigia") σήμερα είναι νησίδα μόλις λίγα μέτρα μπροστά στην ακτή της Σικελίας, αλλά στην αρχαιότητα ήταν το κέντρο της αρχαίας πόλης των Συρακουσών. Έχει έκταση περίπου ενός τετραγωνικού χιλιομέτρου και περίπου 4.000 κατοίκους.

Έχει πάρει το όνομα της αρχαίας ονομασίας της νήσου Δήλου στο Αιγαίο πέλαγος, στην Ελλάδα, όπου γεννήθηκαν τα παιδιά της Λητούς, ο Απόλλων και η Άρτεμις. 

Κατηγορία:Νησιά της Ιταλίας
Κατηγορία:Συρακούσες
Ρόμπερτ Ντάντλεϊ, 1ος Κόμης του Λέστερ

Ο Ρόμπερτ Ντάντλεϊ, 1ος Κόμης του Λέστερ ("Robert Dudley, 1st Earl of Leicester", 24 Ιουνίου 1532 – 4 Σεπτεμβρίου 1588) ήταν Άγγλος ευγενής, ευνοούμενος και στενός φίλος της βασίλισσας Ελισάβετ Α΄ της Αγγλίας, από την πρώτη χρονιά της στο θρόνο μέχρι τον θάνατό του. Η νεότητα του Ντάντλεϊ επισκιάστηκε από την πτώση της οικογένειάς του το 1553, όταν ο πατέρας του, ο Δούκας του Νορθάμπερλαντ, προσπάθησε ανεπιτυχώς να τοποθετήσει τη λαίδη Τζέιν Γκρέι στον αγγλικό θρόνο. Ο νεαρός τότε Ρόμπερτ καταδικάστηκε σε θάνατο, αλλά σώθηκε και αποκαταστάθηκε με τη βοήθεια του Φιλίππου Β΄ της Ισπανίας, συμμάχου τότε του αγγλικού θρόνου. Με την ανάρρηση της Ελισάβετ στο θρόνο το Νοέμβριο του 1558, ο Ντάντλεϊ διορίστηκε ως Αρχηγός του Ιππικού. Τον Οκτώβρη του 1562 έγινε μυστικοσύμβουλος της βασίλισσας και το 1564 Κόμης του Λέστερ, αποτελώντας έναν από τους μεγαλύτερους γαιοκτήμονες στη Βόρεια Ουαλία και τα Δυτικά Μίντλαντς, από βασιλικές δωρεές. Το 1587, ένα χρόνο πριν το θάνατό του, τοποθετήθηκε στο αξίωμα του Λόρδου Οικονόμου του Βασιλικού Οίκου.
Γεώργιος Κοφινάς

Ο Γεώργιος Κοφινάς (1869 - 1949) ήταν Έλληνας πολιτικός και ανώτατο στέλεχος του υπουργείου οικονομικών.
Δημήτριος Τανταλίδης

Ο Δημήτριος Τανταλίδης (1866-1934) ήταν ανώτατο στέλεχος του υπουργείου Οικονομικών. Υπήρξε ο άνθρωπος που εισηγήθηκε τις καθαρές προσόδους.
Νικόλαος Παναγιωτόπουλος

Ο Νικόλαος Παναγιωτόπουλος (Καβάλα, 18 Αυγούστου 1965) είναι Έλληνας δικηγόρος, πολιτικός, βουλευτής, πρώην υφυπουργός Εργασίας, Κοινωνικής Ασφάλισης και Πρόνοιας και υπουργός Εθνικής Άμυνας της Ελλάδας απο το 2019.
Χάρολντ Αλεξάντερ

Ο Χάρολντ Αλεξάντερ ("Harold Rupert Leofric George Alexander, 1st Earl Alexander of Tunis", 10 Δεκεμβρίου 1891 – 16 Ιουνίου 1969) ήταν Άγγλος στρατάρχης στον Β΄ Παγκόσμιο Πόλεμο, τιμηθείς με τον τίτλο του 1ου Κόμητος της Τύνιδας, και αργότερα Γενικός Κυβερνήτης του Καναδά και υπουργός Αμύνης.
Σφαγή στο Ύψωμα 303

Η Σφαγή στο Ύψωμα 303 (Κορεατικά: 303 고지 학살 사건) ήταν ένα έγκλημα πολέμου που έλαβε χώρα κατά τη διάρκεια του Πολέμου της Κορέας στις 17 Αυγούστου του 1950 σε ένα ύψωμα πάνω από το Γουεγκγουάν (Waegwan) της Νότιας Κορέας. Σαράντα ένας Αμερικανοί στρατιώτες αιχμάλωτοι πολέμου εκτελέστηκαν με πυρά πολυβόλου από τον Λαϊκό Στρατό της Βόρειας Κορέας, κατά τη διάρκεια μιας από τις ελάσσονες συγκρούσεις της Μάχης της Περιμέτρου Πουζάν (Pusan)​​.
Ενώ επιχειρούσαν κοντά στο Ταεγκού (Taegu) κατά τη διάρκεια της Μάχης του Ταεγκού, στοιχεία του 2ου Τάγματος του Στρατού των ΗΠΑ, 5ο Σύνταγμα Ιππικού, 1η Μεραρχία ιππικού περικυκλώθηκαν από στρατεύματα της Βόρειας Κορέας που διέσχιζαν τον ποταμό Νακτόνγκ (Naktong), στο Ύψωμα 303. Οι περισσότεροι από τους στρατιώτες των ΗΠΑ κατάφεραν να ξεφύγουν, αλλά μία διμοιρία χειριστών όλμων αντελήφθη εσφαλμένα τους στρατιώτες της Βόρειας Κορέας ως ενισχύσεις από τον Νοτιοκορεατικό Στρατό, με αποτέλεσμα να συλληφθούν. Ο Βορειοκορεατικός στρατός κράτησε τους Αμερικανούς στο ύψωμα και αρχικά προσπάθησε να τους μεταφέρει μακριά από τη μάχη, διασχίζοντας τον ποταμό, αλλά δεν κατέστη δυνατό, λόγω της σφοδρής αντεπίθεσης. Οι αμερικανικές δυνάμεις ανέκοψαν τελικά την προέλαση απωθώντας με τα πυρά τους τον όγκο των Βορειοκορεατών. Καθώς άρχισαν να υποχωρούν, ένας από τους αξιωματικούς τους διέταξε να εκτελεστούν οι αιχμάλωτοι, ώστε να μην τους επιβραδύνουν.
Η σφαγή προκάλεσε αντιδράσεις και από τις δύο πλευρές της σύγκρουσης. Οι Αμερικανοί διοικητές με μηνύματα μέσω ασυρμάτου και ρίψη φυλλαδίων απαίτησαν να τιμωρηθούν οι ανώτεροι αξιωματικοί της Βόρειας Κορέας για τη θηριωδία. Οι Βορειοκορεάτες διοικητές, προβληματισμένοι για τον τρόπο που οι στρατιώτες τους μεταχειρίζονταν τους αιχμαλώτους πολέμου, εξέδωσαν αυστηρότερες κατευθυντήριες γραμμές για τη μεταχείριση των αιχμαλώτων του εχθρού. Αργότερα κατασκευάστηκαν μνημεία στο Ύψωμα 303, από το κοντινό στρατόπεδο Κάρολ (Camp Carroll) για να τιμηθούν τα θύματα της σφαγής.
Σταύρος Καλαφάτης

Ο Σταύρος Καλαφάτης είναι Έλληνας πολιτικός,Υφυπουργός Μακεδονίας - Θράκης και πρώην Αναπληρωτής Υπουργός Περιβάλλοντος, Ενέργειας και Κλιματικής Αλλαγής.

Γεννήθηκε στη Θεσσαλονίκη στις 15 Μαΐου 1965, είναι έγγαμος και πατέρας μιας κόρης και ενός γιου.
Βασίλειο της Ολλανδίας

:"Δεν πρέπει να συγχέεται με το σύγχρονο ολλανδικό κράτος που υφίσταται από το 1815 υπό την ονομασία Βασίλειο των Κάτω Χωρών."

Το Βασίλειο της Ολλανδίας (Ολλανδικά: "Koninkrijk Holland", γαλλικά: "Royaume de Hollande") ιδρύθηκε από το Ναπολέοντα Βοναπάρτη ως κράτος-μαριονέτα
για να προσφέρει το θρόνο του νεοσύστατου βασιλείου στον αδελφό του Λουδοβίκο και να ελέγχει έτσι καλύτερα τις Κάτω Χώρες. Το όνομα της σημαντικότερης επαρχίας, της Ολλανδίας, δόθηκε σε όλη τη χώρα. Το 1807 η πρωσική Ανατολική Φρισλάνδη και η πόλη Γιέφερ προστέθηκαν στο βασίλειο, το 1809 όμως, μετά από μια βρετανική εισβολή, το Βασίλειο υποχρεώθηκε να εκχωρήσει τις περιοχές νότια του ποταμού Ρήνου, στη Γαλλία. Την ίδια χρονιά επίσης, ολλανδικές δυνάμεις που πολεμούσαν στο πλευρό των Γάλλων, συμμετείχαν στην καταστολή της αντι-βοναπαρτικής γερμανικής εξέγερσης του Φερδινάνδου φον Σιλλ, στη Μάχη του Στράλσουντ.

Ο βασιλιάς Λουδοβίκος δεν αναταποκρίθηκε στις προσδοκίες του Ναπολέοντα, προσπαθώντας να υπηρετήσει μάλλον τα ολλανδικά συμφέροντα παρά αυτά του αδερφού του και έτσι το βασίλειο διαλύθηκε με απόφαση του Ναπολέοντα το 1810, με τις Κάτω Χώρες να προσαρτώνται στη Γαλλία μέχρι την ήττα της το 1813. Το Βασίλειο της Ολλανδίας κάλυπτε την περιοχή των σημερινών Κάτω Χωρών, με την εξαίρεση της επαρχίας τής Λιμβουργίας και τμήματα της επαρχίας τής Ζηλανδίας, τα οποία ήταν από την αρχή υπό γαλλική κατοχή. Η Ανατολική Φρισλάνδη (τμήμα της σημερινής Γερμανίας) ήταν επίσης μέρος του βασιλείου.
Εύα Κλοτζ

Η Εύα Κλοτζ (γεν. Σαν Λεονάρντο ιν Πασίρια, 4 Ιουνίου, 1951) είναι Ιταλίδα πολιτικός, η οποία ανήκει στη γερμανόφωνη κοινότητα του Άλτο Άντιτζε / Νότιου Τιρόλο. Κύριος πολιτικός στόχος της, είναι η προώθηση του αιτήματος για αυτοδιάθεση της γερμανόφωνης κοινότητας και η απόσχιση του Νοτίου Τυρόλου από την Ιταλία και η προσαρτησή του στην Αυστρία.
Δεκαεπτά Επαρχίες

Οι Δεκαεπτά Επαρχίες ήταν μια προσωπική ένωση κρατιδίων στις Κάτω Χώρες το 15ο και 16ο αιώνα (1482–1581), υπό την Αγία Ρωμαϊκή Αυτοκρατορία, καλύπτοντας σχεδόν τη σημερινή Ολλανδία, το Βέλγιο, το Λουξεμβούργο και ένα μέρος της βόρειας Γαλλίας (Αρτουά, γαλλική Φλάνδρα) καθώς και ένα μικρό τμήμα της δυτικής Γερμανίας. Οι Δεκαεπτά Επαρχίες ανήκαν αρχικώς στους Δούκες της Βουργουνδίας του Οίκου των Βαλουά που κυβέρνησαν την περιοχή από το 1384 έως το 1477. Αργότερα πέρασαν μέσω δυναστικών διαδικασιών στον Οίκο των Αψβούργων, πρώτα στο ισπανικό του παρακλάδι και κατόπιν στο αυστριακό. Μετά την έναρξη του Ογδοηκονταετούς Πολέμου και την Ένωση της Ουτρέχτης, χωρίστηκαν το 1581 στις Επτά Ηνωμένες Επαρχίες των εξεγερμένων Ολλανδών και τις Ισπανικές Κάτω Χώρες.
Ορσηίδα

Στην ελληνική μυθολογία η Ορσηίδα ("ὄρσω = να εγείρω, προκαλώ, εξάπτω ή εγείρομαι") ήταν η Nύμφη που έμελλε να γίνει η μητέρα όλων των Ελλήνων. Η Nύμφη Ορσηίδα παντρεύτηκε το γιο του Δευκαλίωνα και της Πύρρας, Έλληνα, και απέκτησαν τον Αίολο, το Δώρο και τον Ξούθο, ο οποίος με την κόρη του Ερεχθέα, Κρέουσα, γέννησε τον Αχαιό και τον Ίωνα, γενάρχες όλοι των αντίστοιχων ελληνικών φύλων.
Εμμανουήλ Λαδόπουλος

Ο Εμμανουήλ Λαδόπουλος (1870 - 1937) ήταν Έλληνας βιομήχανος και πολιτικός.
Χαράλαμπος Τσερούλης

Ο Χαράλαμπος Τσερούλης (13 Ιουνίου 1879 - 2 Μαΐου 1929) ήταν Έλληνας αξιωματικός του στρατού.
Πραγματιστική Κύρωση

Η Πραγματιστική Κύρωση είναι διάταγμα της εξουσιαστικής Αρχής πάνω σε θέμα πρωταρχικής σημασίας και έχει τη δύναμη Οργανικού Νόμου. Στην ύστερη ιστορία της Αγίας Ρωμαϊκής Αυτοκρατορίας ο όρος αναφερόταν ειδικότερα σε έδικτο που εξέδιδε ο αυτοκράτωρ. Οι Πραγματιστικές Κυρώσεις εκδίδονται συνήθως σε περιόδους όπου απαιτείται αλλαγή στους κανόνες ώστε να προκύψει κάποια πιο ιδανική κατάσταση στο επίμαχο θέμα.

Περιπτώσεις Πραγματιστικής Κύρωσης στην ιστορία είναι οι ακόλουθες:
#του Λουδοβίκου Θ' της Γαλλίας, του Μαρτίου 1269, που αφορούσε ποικίλες αλλαγές στον Κλήρο
#του βασιλιά Καρόλου Ζ' της Γαλλίας στις 7 Ιουλίου 1438, που περιόριζε την εξουσία του Πάπα στα θέματα της Εκκλησίας στη Γαλλία
#των γερμανών πριγκίπων ηγεμόνων, στις 26 Μαρτίου 1439, με την οποία γίνονταν δεκτά κάποια ψηφίσματα του Συμβουλίου της Βασιλείας, με τροποποιήσεις. Ωστόσο υπάρχει αμφισβήτηση ότι η συγκεκριμένη πράξη ανήκει στην κατηγορία της Πραγματιστικής Κύρωσης, καθότι εκδόθηκε από πρίγκιπες υποτελείς του αυτοκράτορα, χωρίς την επιδοκιμασία του τελευταίου
#του Καρόλου Ε' της Αγίας Ρωμαϊκής Αυτοκρατορίας το 1549, με την οποία οι Δεκαεπτά Επαρχίες στις Κάτω Χώρες, καθιερώνονταν ως ξεχωριστή κρατική οντότητα, ανεξάρτητη από την Αγία Ρωμαϊκή Αυτοκρατορία και το Βασίλειο της Γαλλίας
#ο νόμος της Δίαιτας του Βασιλείου της Κροατίας που έμεινε στην ιστορία ως Κροατική Πραγματιστική Κύρωση, που όριζε τη δυνατότητα θηλυκής διαδοχής στο θρόνο της Κροατίας σε περίπτωση που ο Κάρολος ΣΤ' δεν αποκτούσε άρρενα διάδοχο
#του αυτοκράτορα Καρόλου ΣΤ΄ της Αγίας Ρωμαϊκής Αυτοκρατορίας στις 19 Απριλίου 1713, που διασφάλιζε ότι ο αυστριακός θρόνος και τα αψβουργικά εδάφη θα κληρονομούντο από την κόρη του, Μαρία Θηρεσία.
#του ουγγρικού κοινοβουλίου το 1723, με την οποία επιτρεπόταν η θηλυκή διαδοχή, επιτρέποντας στην αυτοκράτειρα Μαρία Θηρεσία της Αγίας Ρωμαϊκής Αυτοκρατορίας να γίνει βασίλισσα της Ουγγαρίας
#της Νάπολης, στις 6 Οκτωβρίου 1759, από το βασιλιά Κάρολο Γ΄ της Ισπανίας, που καθόριζε τη διαδοχή στους θρόνους του Βασιλείου της Νάπολης, της Ισπανίας, των Δύο Σικελιών και απαγόρευε την ένωση της Ισπανίας με το Βασίλειο των Δύο Σικελιών
#του βασιλιά Φερδινάνδου Ζ΄ της Ισπανίας, που επικύρωνε παλαιότερο Διάταγμα του 1789 του Καρόλου Δ΄, που είχε αντικαταστήσει το ημι-σαλικό σύστημα διαδοχής του Φιλίππου Ε' με το μεικτό σύστημα που ιστορικά χαρακτήρισε την καστιλιάνικη μοναρχία (από την οποία έλκει τις παραδόσεις της και η ισπανική μοναρχία)
Σρι Τσινμόι

Ο Σρι Τσινμόι (27 Αυγούστου 1931 – 11 Οκτωβρίου 2007) ήταν Ινδός πνευματικός διδάσκαλος, ποιητής, καλλιτέχνης και αθλητής ο οποίος δίδαξε την τέχνη του διαλογισμού στη Δύση, αφότου μετανάστευσε στις ΗΠΑ το 1964. 

Ο Σρι Τσινμόι έγραψε 1.500 βιβλία, 115.000 ποιήματα και 20.000 τραγούδια, έχει δημιουργήσει 200.000 έργα ζωγραφικής και έδωσε σχεδόν 800 συναυλίες ειρήνης σε όλο τον κόσμο..
Γεώργιος Μερκούρης

Ο Γεώργιος Μερκούρης (1886 - 1943) ήταν Έλληνας πολιτικός, αντιπρόεδρος του Λαϊκού κόμματος και μετέπειτα αρχηγός και ιδρυτής του Εθνικοσοσιαλιστικού κόμματος Ελλάδος. Κατά την περίοδο της κατοχής εκτός από αρχηγός του Εθνικοσοσιαλιστικού κόμματος Ελλάδος ήταν και πρόεδρος της εθνικής τράπεζας από τον Ιανουάριο του 1943 μέχρι τον θάνατο του τον ίδιο χρόνο τον Δεκέμβριο του 1943.
Σταύρος Κωστόπουλος

Ο Σταύρος Κωστόπουλος (1900 - 1968) ήταν Έλληνας τραπεζίτης και πολιτικός.
Φρυ

Το Φρυ είναι χωριό της νήσου Κάσου στα Δωδεκάνησα. Διοικητικά αποτελεί την πρωτεύουσα του νησιού και είναι έδρα του Δήμου της Ηρωικής Νήσου Κάσου. Βρίσκεται παραθαλάσσια στη βόρεια πλευρά του νησιού και έχει 335 κατοίκους σύμφωνα με την απογραφή του 2001. Στα διοικητικά όριά του συμπεριλαμβάνεται και ο οικισμός Εμπορειός, παλαιό επίνειο του χωριού (Πέρα) Παναγία.
Škoda Felicia

Το Škoda Felicia (επίσημος κωδικός εργοστασίου Typ 791) ήταν ένα μικρομεσαίο οικογενειακό αυτοκίνητο της κατηγορίας C, που παρήχθη από την τσεχική αυτοκινητοβιομηχανία Škoda Auto, από τις 5 Σεπτεμβρίου 1994 έως τις 20 Ιουνίου 2001, και αποκλειστικά σε εργοστάσια της Τσεχίας. Με το ίδιο όνομα, μεταξύ του 1959 και του 1964, υπήρξε και ένα άλλο μοντέλο της Škoda και συγκεκριμένα ένα 2-πορτο καμπριολέ.

Το πιο πρόσφατο Felicia ήταν το πρώτο μοντέλο που αναπτύχθηκε μετά την ένταξη της Škoda στον Όμιλο Volkswagen το 1991 και ήταν μεν βασισμένο στο δάπεδο του προκατόχου Škoda Favorit, αλλά με ριζικά πιο σύγχρονη αισθητική, πολύ καλύτερη ποιότητα κατασκευής και πλήρη κατάλογο εξοπλισμού άνεσης, καθώς και ενεργητικής και παθητικής ασφάλειας. Όλα αυτά, σε συνδυασμό και με το ότι διατήρησε το σχετικά χαμηλό κόστος απόκτησης και συντήρησης του Favorit και την άριστη σχέση αξίας / τιμής (value for money), έκαναν το Felicia εξαιρετικά δημοφιλές στην Τσεχία και στα περισσότερα άλλα κράτη της Ευρώπης, μεταξύ των οποίων και στην Ελλάδα.

Συνολικά παρήχθησαν 1.420.441 αντίτυπα σειράς Felicia, ξεπερνώντας κατά πολύ ακόμα και τα 1.002.421 αντίτυπα των Favorit και Forman (η station wagon εκδοχή του Favorit) συνολικά. Μαζί με το μεγαλύτερο Škoda Octavia πρώτης γενιάς, που παρουσιάστηκε το 1996, το Felicia έπαιξε καθοριστικό ρόλο στη ραγδαία βελτίωση του κύρους της Škoda και στην καταξίωσή της στην εξαιρετικά απαιτητική ευρωπαϊκή αγορά. Σημαντικός παράγοντας ήταν και ότι το Felicia υπήρξε το πρώτο μοντέλο στην ιστορία της Škoda που προσέφερε ABS, αερόσακους και κινητήρα ντίζελ.
Te Deum

Ως Te Deum (ή αλλιώς "Αμβροσιανοί ύμνοι" ή "Τραγούδια της Εκκλησίας") είναι γνωστά διάφορα θρησκευτικά τραγούδια της Πρωτοχριστιανικής Περιόδου με δοξολογικό περιεχόμενο. Επίσης, Te Deum χαρακτηρίζονται και οι λειτουργίες κατά τις οποίες ψέλνονται τα τραγούδια αυτά. Τέτοιες λειτουργίες συνηθίζονται κυρίως στην Καθολική Εκκλησία.

Παραδοσιακά, η συγγραφή των τραγουδιών αποδίδεται στους άγιους Αμβρόσιο ή Αυγουστίνο.
Αυτοκράτορας Μεϊτζί

Ο Αυτοκράτορας Μεϊτζί ή Μεΐτζι () "Meiji-tennō") (3 Νοεμβρίου 1852 – 30 Ιουλίου 1912), αποκαλούμενος και Μεϊτζί ο Μέγας (明治大帝 "Meiji-taitei") ήταν ο 122ος αυτοκράτορας της Ιαπωνίας, σύμφωνα με την παραδοσιακή τάξη διαδοχής. Βασίλευσε από τις 3 Φεβρουαρίου του 1867 ως το θάνατό του, σε μια περίοδο κατά την οποία η Ιαπωνία εξελίχθηκε από ένα καθυστερημένο φεουδαρχικό κράτος σε μια εκβιομηχανισμένη υπερδύναμη.

Για πάνω από δύο αιώνες πριν τον Μεϊτζί, ο ρόλος του αυτοκράτορα ήταν καθαρά συμβολικός και ουσιαστικά κατώτερος αυτού του Σογκούν. Ωστόσο, μετά από την επέμβαση ξένων δυνάμεων και τις εσωτερικές αναταραχές που ακολούθησαν, η τάξη αυτή καταρρίφθηκε. Υπό την ηγεσία ικανών πολιτικών, η Ιαπωνία έκανε θαυμαστή πρόοδο στον οικονομικό και στρατιωτικό τομέα, ενώ πραγματοποιήθηκαν βαθιές αλλαγές στο κοινωνικό πρόσωπο της χώρας. Έτσι, παρότι ο Μεϊτζί δεν κατείχε πραγματικά την εξουσία, αποτέλεσε το σύμβολο για την αναγέννηση της Ιαπωνίας.

Το προσωπικό του όνομα ήταν Μουτσουχίτο και το Μεϊτζί αποτελεί το μεταθανάτιο όνομα του, που υιοθετούν από αρχαιοτάτων χρόνων οι αυτοκράτορες και αυτοκράτειρες της Ιαπωνίας. Με το όνομα αυτό αναφέρονται από εκείνη τη στιγμή και έπειτα.
Μιλτιάδης Νεγρεπόντης

Ο Μιλτιάδης Νεγρεπόντης (πρώτος από αριστερά) σε φωτογραφία της διοργανωτικής επιτροπής των [[Θερινοί Ολυμπιακοί Αγώνες 1906|Ολυμπιακών αγώνων του 1906]]: Μιλτιάδης Νεγρεπόντης, [[Αλέξανδρος Μερκάτης]], [[Σπυρίδων Στάης]], [[Σπυρίδων Λάμπρος]], [[Γεώργιος Στρέιτ]], [[Κωνσταντίνος Α' της Ελλάδας|Διάδοχος Κωνσταντίνος]], [[Πέτρος Καλλιγάς]], [[Παύλος Σκουζές]], [[Μ. Στελλάκης]], [[Νικόλαος Θων]], [[Κωνσταντίνος Μηλιώτης Κομνηνός]].
Ο Μιλτιάδης Νεγρεπόντης (1873 - 1951) ήταν Έλληνας πολιτικός και οικονομολόγος.
Bugatti Type 57

H Bugatti Type 57 ήταν ένα υπερπολυτελές σπορ αυτοκίνητο που παρήχθη από τη γαλλική αυτοκινητοβιομηχανία Bugatti, από τον Μάρτιο του 1934 έως τον Μάιο του 1940, σε μόλις 685 αντίτυπα. Το μοντέλο κυκλοφόρησε σε πολλές εκδοχές αμαξώματος και υπήρξε το τελευταίο προπολεμικό αυτοκίνητο της εταιρείας. Μαζί με κάποια δοκιμαστικά πρωτότυπα, η συνολική παραγωγή όλων των εκδοχών του έφτασε τα 710 αντίτυπα.
Φίανα Φαλ

240px|thumb|Εναλλακτικό λογότυπο
Το Φίανα Φαλ - Το Ρεπουμπλικανικό Κόμμα (αγγλικά: "Fianna Fáil – The Republican Party", ιρλανδικά: "Fianna Fáil - An Páirtí Poblachtánach"), περισσότερο γνωστό ως Φίανα Φαλ (, κυριολεκτικά: Στρατιώτες του Πεπρωμένου), είναι ένα κεντρώο προς κεντροδεξιόΙρλανδικό ρεπουμπλικανικό και συντηρητικό πολιτικό κόμμα στην Ιρλανδία, το οποίο ιδρύθηκε στις 23 Μαρτίου 1926. Το όνομα του Φίανα Φαλ παραδοσιακά μεταφράζεται στα Αγγλικά ως "Στρατιώτες του Πεπρωμένου", παρότι μια ακριβέστερη απόδοση θα ήταν "Πολεμιστές της Fál" (Το "Φαλ" είναι ένα μυθικό όνομα για την Ιρλανδία). Ιστορικά, το Φίανα Φαλ θεωρείται ότι βρίσκεται στα αριστερά του Φίνε Γκελ και στα δεξιά του Εργατικού Κόμματος και γενικά θεωρείται ως ένα κλασσικό "κόμμα ομπρέλα" και λαϊκίστικο κόμμα που αντιπροσωπεύει ένα μεγάλο εύρος ανθρώπων από όλες τις κοινωνικές τάξεις με την πεποίθηση στην σύμπλευση της οικονομικής ανάπτυξης και της κοινωνικής προόδου. Το Φίανα Φαλ έχε ηγηθεί κυβερνήσεων που περιελάμβαναν κόμματα της κεντροαριστεράς (Εργατικό και Πράσινο Κόμμα) και της κεντροδεξιάς (το μη υπάρχον πλέον Προοδευτικοί Δημοκράτες). Ηγέτης του είναι ο Μιχόλ Μάρτιν από τον Ιανουάριο 2011.

Από τη στιγμή του σχηματισμού της πρώτης του κυβέρνησης στις 9 Μαρτίου 1932, το Φίανα Φαλ κυβερνούσε για 61 από τα τελευταία 79 χρόνια. Επτά από τους συνολικά οκτώ ηγέτες του έχουν διατελέσει πρωθυπουργοί της Δημοκρατίας της Ιρλανδίας, ενώ ήταν το μεγαλύτερο κόμμα στο Ιρλανδικό Κοινοβούλιο από το 1932 μέχρι το 2011, όπου και σημείωσε το χειρότερο εκλογικό αποτέλεσμα της ιστορίας του, αφού η εκλογική του δύναμη μειώθηκε κατά 75% ως αποτέλεσμα της εμπλοκής και της διαχείρισης του κόμματος στην Ιρλανδική οικονομία και της εισόδου της χώρας στον μηχανισμό στήριξης του Διεθνούς Νομισματικού Ταμείου και της Ευρωπαϊκής Κεντρικής Τράπεζας τον Νοέμβριο του 2010. Μετά τις εκλογές του 2011 έγινε το τρίτο μεγαλύτερο κόμμα του κοινοβουλίου, από πρώτο που ήταν μέχρι τότε. 

Το Φίανα Φαλ έγινε μέλος του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος στις 16 Απριλίου 2009, ενώ οι βουλευτές στο Ευρωπαϊκό Κοινοβούλιο εκπροσωπούνται μέσω της Συμμαχίας Φιλελευθέρων και Δημοκρατών για την Ευρώπη μετά τις Ευρωεκλογές του 2009.
Μαρουάν Φελαϊνί

Ο Μαρουάν Φελαϊνί Ολλανδικά: Marouane Fellaini Bakkioui (γεννημένος στις 22 Νοεμβρίου 1987 στο Έττερμπεεκ, προάστιο των Βρυξελλών) είναι Βέλγος διεθνής ποδοσφαιριστής με καταγωγή από το Μαρόκο που αγωνίζεται ως μέσος στην Σαντόνγκ Λουνένγκ Ταϊσάν ΦΚ.
Μιχάλης Μενιδιάτης

Ο Μιχάλης Μενιδιάτης (29 Ιουνίου 1932 - 21 Αυγούστου 2012) ήταν Έλληνας λαϊκός τραγουδιστής και επιχειρηματίας που διέπρεψε στις πρώτες μεταπολεμικές δεκαετίες. (Το πραγματικό του όνομα ήταν Μιχάλης Καλογράνης).
Μαρικάνα

Η Μαρικάνα είναι μια πόλη πληθυσμού 19.522 κατοίκων που βρίσκεται στην Βορειοανατολική Νότια Αφρική.
Α΄ Επιστολή Ιωάννη

Η Α΄ Επιστολή Ιωάννη είναι μία από τις επτά Καθολικές επιστολές της Καινής Διαθήκης.
Η Γέφυρα του Ποταμού Κβάι

Η ταινία Η Γέφυρα του Ποταμού Κβάι (Αγγλ. "The Bridge on the River Kwai") είναι πολεμικό δράμα παραγωγής 1957, σε σκηνοθεσία Ντέιβιντ Λιν. Το σενάριο της ταινίας, το οποίο έγραψαν οι Καρλ Φόρμαν και Μάικλ Γουίλσον, είναι βασισμένο στο ομώνυμο μυθιστόρημα του Πιέρ Μπουλ, που βασίζεται στο πραγματικό γεγονός της κατασκευής της σιδηροδρομικής γραμμής της Βιρμανίας μεταξύ του 1942-43, με έντονο το στοιχείο της μυθοπλασίας. Η ταινία γυρίστηκε στη Σρι Λάνκα (πρώην Κεϋλάνη) και έχει ως πρωταγωνιστές τους Γουίλιαμ Χόλντεν, Άλεκ Γκίνες, Τζακ Χώκινς και Σεσούι Χαγιακάβα.

Η ταινία έλαβε διθυραμβικές κριτικές και απέσπασε 7 βραβεία όσκαρ (μεταξύ των οποίων και Όσκαρ Καλύτερης Ταινίας. Το 1997 επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου, την ίδια χρονιά έλαβε επίσης την 13η θέση στη λίστα με τις 100 καλύτερες ταινίες όλων των εποχών από το Αμερικανικό Ινστιτούτο Κινηματογράφου.
Κοταντέν

right|thumb|250px|Η Χερσόνησος Κοταντέν
Η χερσόνησος Κοταντέν (γαλλ. Cotentin) είναι περιοχή στην Νορμανδία (Γαλλία) που βρίσκεται μεταξύ των εκβολών του ποταμού Βιρ (Vire) και του κόλπου του Μον Σαιν Μισέλ. Το παλαιότερο όνομά της ήταν "Pagus Constantiniensis" (χώρα της Κουτάνς, καθώς το 289 μ.Χ. η πόλη είχε μετονομαστεί από Κοσέντια σε Κωνσταντία (Constantia) προς τιμήν του Κωνστάντιου του Χλωρού), γι' αυτό και παλαιότερα αναγραφόταν « Costentin » με το "s" άφωνο.
Πολ Σκόουλς

Ο Πολ Σκόουλς ("Paul Scholes", 16 Νοεμβρίου 1974) είναι Άγγλος πρώην ποδοσφαιριστής, που αγωνίστηκε σε όλη του την καριέρα για την Μάντσεστερ Γιουνάιτεντ.
Πανεπιστήμιο του Κάρντιφ

To Πανεπιστήμιο του Κάρντιφ (αγγλ: Cardiff University, ουαλ: Prifysgol Caerdydd) είναι ερευνητικό πανεπιστήμιο που βρίσκεται στην περιοχή Κατέις Παρκ της ομώνυμης πόλης της Ουαλίας στο Ηνωμένο Βασίλειο. Έλαβε το καταστατικό του χάρτη από Στέμμα το 1883 και αποτελεί μέλος του ομίλου δημοσίων ερευνητικών πανεπιστημίων Ράσελ Γκρουπ (Russell Group of Universities). Το πανεπιστήμιο αναγνωρίζεται τόσο για την υψηλής ποιότητας έρευνα που διεξάγει όσο και για την άρτια πανεπιστημιακή εκπαίδευση που παρέχει. Κατά την πλέον πρόσφατη αξιολόγησή της ποιότητας της πανεπιστημιακής έρευνας από τις Βρετανικές αρχές, το 2008, το 60 σχεδόν τοις εκατό του συνόλου της έρευνας στο πανεπιστήμιο βαθμολογήθηκε ως παγκόσμια κορυφαία ή εξαιρετική. Οι τρεις έγκυρες διεθνείς λίστες ταξινόμησης πανεπιστημίων ανά τον κόσμο, αυτές του "Τάιμς Χάιερ Εντουκέισιον", του "Κιού Ες" και του "Πανεπιστημίου Tzιάου Τονγκ" της Σανγκάης, το κατατάσσουν στις θέσεις 200-225, 135 και 151 αντίστοιχα, για το ακαδημαϊκό έτος 2011-12.
Κωνσταντίνος Μηλιώτης Κομνηνός

Ο Κωνσταντίνος Μηλιώτης Κομνηνός (πρώτος από δεξιά) σε φωτογραφία της διοργανωτικής επιτροπής των [[Θερινοί Ολυμπιακοί Αγώνες 1906|Ολυμπιακών αγώνων του 1906]]: [[Μιλτιάδης Νεγρεπόντης]], [[Αλέξανδρος Μερκάτης]], [[Σπυρίδων Στάης]], [[Σπυρίδων Λάμπρος]], [[Γεώργιος Στρέιτ]], [[Πρίγκιπας Γεώργιος της Ελλάδας|Γεώργιος]], [[Πέτρος Καλλιγάς]], [[Παύλος Σκουζές]], Μ. Στελλάκης, [[Νικόλαος Θων]], Κωνσταντίνος Μηλιώτης Κομνηνός. 
Ο Κωνσταντίνος Μηλιώτης Κομνηνός (1854 - 1941) ήταν Έλληνας αξιωματικός του στρατού.
Μάρκους Μινχ

Ο Μάρκους Μινχ (γεννημένος στις 7 Σεπτεμβρίου 1972 στο Νίσλοχ της Δυτικής Γερμανίας) είναι ένας πρώην Γερμανός ποδοσφαιριστής.
BYD F6

Το BYD F6 είναι ένα μεγαλομεσαίο αυτοκίνητο της κατηγορίας D, που παρήχθη από την κινεζική αυτοκινητοβιομηχανία BYD Auto, μεταξύ του 2008 και του 2012. Διατέθηκε αποκλειστικά ως 4-πορτο σεντάν 3 όγκων και, με μήκος 4,85 μέτρα, ήταν το πρώτο μοντέλο της εταιρείας στην κατηγορία D. Από το λανσάρισμα, σημείωσε μεγάλη εμπορική επιτυχία στην Κίνα, με τις πωλήσεις του να φτάνουν τα 50.000 αντίτυπα το 2009, το πρώτο πλήρες έτος που διατέθηκε στην αγορά. Αντικαταστάθηκε τον Σεπτέμβριο του 2011 από το BYD G6.
Μάρτσιν Βασιλέφσκι

Ο Μάρτσιν Βασιλέφσκι Πολωνικά: "Marcin Wasilewski" (γεννημένος στις 9 Ιουνίου 1980 στην Κρακοβία) είναι Πολωνός διεθνής ποδοσφαιριστής που αγωνίζεται στη Λέστερ Σίτι και στην Εθνική Πολωνίας.
Λωτ

Ο Λωτ ( "lôṭ") είναι πρόσωπο της Παλαιάς Διαθήκης, σύζυγος της Ιουδήθ, φερόμενος γιος του Αρράν, ανιψιός του Αβραάμ και εγγονός του Θαρά. Το όνομά του προέρχεται από εβραϊκή ρίζα και σημαίνει «καλύπτω, σκεπάζω». 

}}
Πέτρος Γράβιγγερ

Ο Πέτρος Γράβιγγερ (γερμ. "Peter Grabinger", 1904 - 1988), ήταν Έλληνας φιλόσοφος, συγγραφέας και ερευνητής. Έγραψε ή μετάφρασε πάνω από 120 βιβλία εσωτερικής φιλοσοφίας, αρχαίας ελληνικής γραμματείας, θεοσοφίας, μυστικισμού και εσωτερικής γνώσης.